C 15/66
BG
Официален вестник на Европейския съюз
12.1.2022 г.
Сряда, 19 май 2021 r.
преходен период, така че да се насърчава декарбонизацията чрез водород, когато това е от жизнено важно значение за запазване на конкурентоспособността на крайните ползватели; отбелязва необходимостта да се гарантира, че компенсацията остава пропорционална, и да се избягват дублирането на субсидии както за производството, така и за използването, създаването на изкуствени нужди, а също така и неоправданите нарушения на пазара; настоятелно призовава за бързо разработване на пилотна схема за договорите за разлика във въглеродните емисии (CCfD), по-специално за чистата стомана; подчертава, че обществените поръчки за устойчиви решения, като например „зелена“ стомана за строителство или саниране, също могат да допринасят за осезаемо и предсказуемо търсене; подчертава, че политиките с акцент върху търсенето следва да бъдат съгласувани с други мерки на политиките и да бъдат обект на щателна оценка на въздействието, за да се избягват отрицателни ефекти върху енергоемките отрасли, изправени пред международна конкуренция; 41. отбелязва, че в някои от настоящите регулаторни рамки съществуват пречки пред използването на водород; насърчава Комисията и държавите членки да адаптират тези регулаторни рамки, за да се стимулира търсенето на водород и да се премахнат възпиращите фактори, като например правната несигурност; 42. настоятелно призовава Комисията да насърчава водещите пазари на технологии за производство на водород от възобновяеми източници и да насърчава използването на тези технологии за неутрално по отношение на климата производство, особено в секторите на стоманата, цимента и химикалите, като част от актуализирането и изпълнението на новата промишлена стратегия за Европа; призовава Комисията да оцени възможността за признаване на стоманата, произведена с водород от възобновяеми източници, като положителен принос за постигането на целите за намаляване на емисиите на CO2 за целия автомобилен парк; настоятелно призовава Комисията да предложи скоро стратегия на ЕС за чиста стомана, която да включва подходящ акцент върху използването на водород от възобновяеми източници; 43. припомня, че транспортният сектор е причина за една четвърт от емисиите на CO2 в ЕС и че той е единственият сектор, който не е намалил емисиите си спрямо базовата стойност от 1990 г.; подчертава потенциала на водорода като един от инструментите, допринасящи за намаляването на емисиите на CO2 в различните видове транспорт, по-специално когато пълната електрификация е по-трудна или все още не е възможна; подчертава, че разгръщането на инфраструктура за зареждане с гориво е необходимо, за да се увеличи използването на водород в транспортния сектор; в този контекст подчертава значението на преразглеждането на Регламента за трансевропейската транспортна мрежа (TEN-T) (20) и Директивата за инфраструктурата за алтернативни горива, за да се гарантира наличието на публично достъпни станции за зареждане с водород в целия ЕС чрез включване на конкретни цели за интегриране на водородната инфраструктура в транспортните системи; приветства намерението на Комисията да разработи инфраструктура за зареждане с водород по линия на Стратегията за устойчива и интелигентна мобилност и да направи преглед на Директивата за инфраструктурата за алтернативни горива; освен това подчертава необходимостта от създаване на полезни взаимодействия между TEN-T, TEN-E и стратегиите за алтернативни горива, което да доведе до поетапно внедряване на станции за зареждане с водород, придружено от съществените технически изисквания и хармонизирани стандарти въз основа на оценка на риска; 44. подчертава, че характеристиките на водорода го правят добър кандидат за замяна на изкопаемите горива и намаляване на емисиите на парникови газове за определени видове транспорт; подчертава, че използването на водородът в неговия чист вид или като синтетично гориво или биокеросин е ключов фактор за заместването на керосина от изкопаеми източници за авиацията; в този ред на мисли подчертава, че водородът вече се използва в ограничена степен в транспортния сектор, по-специално в автомобилния транспорт, обществения транспорт и в конкретни сегменти на железопътния сектор, особено когато електрификацията на линията не е икономически осъществима; подчертава, че е необходимо по-силно законодателство, за да се стимулира използването на горива с нулеви емисии, както и на други чисти технологии, включително водород от възобновяеми източници, а след като те станат напълно налични, евентуално да започне тяхното използване в тежкотоварни превозни средства, във въздушния и в морския транспорт; 45. призовава Комисията да увеличи научните изследвания и инвестициите в рамките на стратегията за устойчива и интелигентна мобилност и да прецени дали Директивата за енергията от възобновяеми източници трябва да бъде преразгледана, за да се гарантират равни условия за всички решения за енергия от възобновяеми източници в транспорта;
Научни изследвания, развитие, иновации и финансиране 46. подчертава значението на научните изследвания, развойната дейност и иновациите по цялата верига за създаване на стойност, както и на осъществяването на демонстрационни проекти в промишлен мащаб, включително пилотни проекти, също така и на тяхното навлизане на пазара, за повишаване на конкурентоспособността и финансовата достъпност на водорода от възобновяеми източници и за завършване на интегрирането на енергийната система, като същевременно се
(20)
Регламент (EС) № 1315/2013 на Европейския парламент и на Съвета от 11 декември 2013 г. относно насоките на Съюза за развитието на трансевропейската транспортна мрежа и за отмяна на Решение № 661/2010/ЕС (ОВ L 348, 20.12.2013 г., стр. 1).